"พิธา"หาเสียงสันกำแพง ย้ำไม่มีนัยยะสำคัญเป็นพื้นที่ ส.ส.พรรค ระบุประชาชนต้องการเห็นการแข่งขันแบบเข้มข้น  ตรงไปตรงมา แก้ปัญหาต่างๆ จ.เชียงใหม่

ที่ อ.สันกำแพง จ.เชียงใหม่ นายพิธา ลิ้มเจริญรัตน์  ผู้ช่วยหาเสียงพรรคประชาชน  ลงพื้นที่ช่วยผู้สมัครสมาชิก อบจ.เชียงใหม่หาเสียง โดยจะลงพื้นที่ 4 จุดด้วยกัน
ช่วงเช้าที่ผ่านมาลงจุดเเรกไป ที่ตลาดอุ๊ยทา  ช่วยผู้สมัครเขต 2  สันกำแพง  จุดนี้ได้รับความสนใจจากสื่อมวลชน หลายคนจับตาเพราะบ้านเกิด นายทักษิณ ชินวัตร ผู้ช่วยหาเสียงจากพรรคเพื่อไทย

นายพิธา เปิดเผยว่ามาลงพื้นที่สันกำแพง บอกไม่มีนัยยะการเมืองอะไรพิเศษ แม้จะเป็นพื้นที่บ้านเกิดนายทักษิณ ชินวัตร ขณะเดียวกันพื้นที่นี้ก็เป็นพื้นที่ของ สส.พรรคประชาชน ที่เลือกตั้ง ส.ส.พรรคได้รับคะแนนสนับสนุนกว่า 4 หมื่นคะแนน มาครั้งนี้เพื่อขอบคุณและขอคะแนนสนับสนุนผู้สมัคร นายก อบจ.และสมาชิก อบจ.
ส่วนเรื่องมงคลสมรสระหว่าง ส.ส.พรรคประชาชน กับ เพื่อไทย มองเป็นเรื่องส่วนตัว ส่วนการแข่งขันทางการเมืองยังดำเนินต่อ โดยเชื่อว่าประชาชนต้องการเห็นการแข่งขันแบบเข้มข้น  ตรงไปตรงมา และเข้ามาแก้ปัญหาต่างๆของเมืองเชียงใหม่ ที่ถูกมองว่าเป็นเมืองปราบเซียน โดยเฉพาะหลังโควิด-19 เจอทั้งน้ำท่วมและฝุ่น ต้องมีคนเข้ามาบริหารจัดการ จึงขอการสนับสนุนเลือกตั้ง อบจ.ครั้งนี้ นายพิธากล่าว.